Putrajaya

Putrajaya adolah sabuah kota nan dirancang pambantuakannyo, talatak 25 km sabalah selatan Kuala Lumpur, sarato bafungsi sabagai pusek pamarentahan pasakutuan Malaysia. Pusek pamarentahan dialihan ka sinan pado taun 1999 dari Kuala Lumpur, dek karano lah sabana sasek jo macetnyo wilayah Kuala Lumpur. Walaupun baitu, Kuala Lumpur tatap ibukota nagara Malaysia, nan jadi tampek kaduduakan Rajo jo Parlemen, sarato pusek padagangan jo kauangan nagara. Putrajaya adolah buah pikiaran bakeh Pardana Mantari Tun Dr Mahathir Mohammad. Pado taun 2001, Putrajaya lah manjadi Wilayah Pasakutuan katigo Malaysia sasudah Kuala Lumpur jo Labuan.

Putrajaya dinamoan badasar pado namo Pardana Mantari Malaysia patamo, Tunku Abdul Rahman Putra. Kota ko talatak dalam Koridor Raya Multimedia, badampiangan jo Cyberjaya nan baru pulo bakambangan. Pambangunan Putrajaya nan dimulai pado awa 1990-an kini lah manyalasaian markah-markah ranah utamonyo, inggo populasi kota salanjuiknyo dipakiroan ka tumbuah labiah gadang lai.

Kota di Malaysia